חצי האי מוסנדם

חצי האי מוסנדם (בערבית: جَزِيْرَة مُسَنْدَم, رَأْس مُسَنْدَم; המכונה על ידי המקומיים רואוס אל-גִ'באל, "ראשי ההרים"), הוא חצי אי המהווה את הקצה הצפון-מזרחי של חצי האי ערב. הוא ממוקם מדרום למצר הורמוז, בין המפרץ הפרסי למפרץ עומאן ובמרחק של כ־45 קילומטרים מהחוף האיראני. חצי האי מיושב על ידי הכומזארים (בפרסית: کومزاري)  שמוצאם איראני ועל ידי אנשי שבט שחוש (شحوح) . הוא נשלט בעיקרו על ידי עומאן כמחוז מוסנדם בעוד חלקים מסוימים ממנו נשלטים גם על ידי איחוד האמירויות הערביות, כולל ראס אל-ח'ימה וחלקים מדיבא .

 היסטוריה 

 ימי קדם 
בשנת 2011 נמצאו בחפירות ארכאולוגיות גרזני יד פרימיטיביים, וכן כמה סוגים של כלים נוספים, באתר הארכאולוגי באיחוד האמירויות. כלים אלו דמו לכלים ששימשו את בני האדם המודרניים המוקדמים במזרח אפריקה. החוקרים תארכו את הממצאים לטווח של 125,000-100,000 שנה.

האזור היה אזור לא יציב, כשהאימפריות הפרסיות כמו האימפריה האחמנית והאימפריה הסאסאנית פלשו לחצי האי. עם הזמן האימפריות האלה דעכו עד שהגיע העידן האסלאמי.

 התקופה האסלאמית 
שליחים אסלאמים נשלחו לעומאן ולבחריין להעביר לתושביהן את בשורת האסלאם. תושבי שני האזורים בתגובה אימצו את האסלאם. האזור תחת האסלאם המשיך לשגשג, במיוחד בתקופת בית אומיה ולאחר מכן בתקופה העבאסית.

 התקופה המודרנית 
 בראשית המאה ה-16 החלה ההתערבות האירופית באזור המפרץ. הראשונים שהגיעו היו הפורטוגלים. הבריטים וההולנדים הצטרפו למירוץ האימפריאלי במהלך המאה ה-17. המרוץ שהוכרע לטובת בריטניה בסוף המאה ה-18.
 בין השנים בין 1624 ועד 1742 צצה מעצמה חדשה באזור, מדינת יעריבה, שגירשה את הפורטוגלים מהמפרץ וכבשה את אזור חצי האי.
 הקולוניאליזם הבריטי.
 לאחר נסיגת הבריטים מהאזור, הוקמה איחוד האמירויות על בסיס 6 האמירויות שהיו באזור. רק אמירות ראס אל ח'ימה לא הצטרפה לאיחוד האמירויות באותה עת.
 בשנת 1972 הצטרפה האמירות ראס אל-ח'ימה לאיחוד האמירויות הערביות.
 הגבול בין עומאן ואיחוד האמירויות הוסדר רשמית בהסכם.

 אקלים, גאולוגיה וגאוגרפיה 
מאפייני הקרקע כוללים את הרי חג'ר המערביים. מדובר בחלק הצפוני ביותר של רכס הרי חג'ר, המכונים גם "ראשי ההרים". חצי האי כולל גם את ואדי ביה .

הנקודה הגבוהה ביותר בחצי האי בצד של איחוד האמירויות ממוקמת בג'בל גַ'ייס  ליד ראס אל ח'ימה, גובהה 1,934 מטרים מעל פני הים. הפסגה הגבוהה ביותר הממוקמת בצד של עומאן, נמצאת בג'בל ייביר שגובהו 1,527 מטרים. חצי האי מוסהנדם נוצר מההעתק תלול במיוחד. ההעתק נוצר מהפעילות הטקטונית שבין הלוח הערבי השוקע מתחת ללוח האירו-אסיאתי. העמקים של חצי האי שנבלעו בהדרגה על ידי הים, מעניקים לקו החוף את צורתו המשוננת. למרגלות ההרים רצועת חוף צרה ביותר.

במהלך החורף, מזג האוויר באזור קריר למדי, במיוחד בהרים.

מחוז מוסנדם בעומאן

במחוז מוסנדם בעומאן מתחלק לארבע נפות הנקראות על שם הערים שבהן:
 ח'סב, עם 18,150 תושבים
 דיבּא אל-בַּיעָה , עם 6,991 תושבים
 מדחא, עם 3,258 תושבים
 בוחא-עומאן , עם 3,025 תושבים

בסך הכול 31,495 תושבים על פי מפקד האוכלוסין משנת 2010.

 חי וצומח 
הפאונה בחצי האי מוסנדם כוללת שממיות סלע שהן אנדמיות למקום, טאר ערבי וקרקל. לא ידוע אם הנמר הערבי עדיין קיים במקום.

ראו גם
 איחוד האמירויות
 עומאן
ח'סב

 קישורים חיצוניים 


 Visit the Musandam Peninsula, Oman 
 טיול רגלי: הנקודות הגבוהות ביותר באיחוד האמירויות

 באתר ה-BBC כתבה Oman’s sleepy Musandam Peninsula 
 הגאוגרפיה של עומאן

 ספר עתיק חזה את המלחמה במיצרי הורמוז

 הערות שוליים 

קטגוריה:עומאן
קטגוריה:אמירויות איחוד האמירויות הערביות